OzLabs/hebrew-wiki-articles huggingface dataset:
רדיום היל

רדיום היל, תמונה מ-[[1954]]
רדיום היל (באנגלית: Radium Hill) היה מכרה אורניום שפעל באוסטרליה הדרומית בין השנים 1906–1961. זה היה מכרה האורניום הראשון של אוסטרליה. במהלך תקופת השיא שלו בין השנים 1954–1961 ייצר המכרה כמעט מיליון טון של עפרות נושאות דוידיט כדי לייצר 860 טון של U3O8. סביב המכרה הוקמה עיירה קטנה שמנתה בשיאה 1,100 תושבים וכיום היא עיר רפאים.

==היסטוריה==
ב-1906 גילה הכורה ארתור ג'ון סמית' חומר רדיואקטיבי כ-40 ק"מ דרומית-מזרחית לאולרי. סמית' היה סבור שמדובר בתחמוצת פח או טונגסטן. הוא שלח דגימות ממנו לאוניברסיטת אדלייד, שם הגאולוג דאגלס מוסון גילה שמדובר ברדיום ואורניום. מוסון גילה במכרה גם עקבות של אילמניט, רוטיל, מגנטיט, המטיט, פיריט, כלקופיריט, קוורץ, ביוטיט, כרום, ונדיום ומוליבדן. מוסון בחר לקרוא למינרל הייחודי שנמצא במכרה דייווידיט על שמו של אדג'וורת דייוויד. המכרה נקרא בתחילה "מכרה הקרנוטיטים של סמית'", אולם בהמשך הציע מוסון לקרוא לו "רדיום היל". סמית' חכר את המכרה מממשלת אוסטרליה הדרומית, יחד עם 5 הק"מ הסמוכים לו, ועבד בו במשך שנתיים.

ב-1908 הוקמה "חברת רדיום היל" שחכרה את האזור ואף חפרה מכרות נוספים פרט למכרה שסמית' פתח. ב-1911 חברת רדיום היל פתחה בית זיקוק מיוחד בסידני. חלק מהרדיום שנכרה במכרה נמכר לארנסט רתרפורד ומארי קירי. ב-1914 נסגרו המכרה ובית הזיקוק. ב-1923 נרכש המכרה בידי "החברה לטיפול ברדיום וביסודות נדירים". החברה הקימה ליד המכרה מפעל טיהור בניסיון להשתמש ברדיום לצרכים רפואיים. הניסיון נכשל, וב-1932 המפעל נסגר שוב.

לאחר מלחמת העולם השנייה נפתח המכרה מחדש, הפעם תוך התמקדות בחיפוש אורניום. ממשלת אוסטרליה הדרומית בנתה תחנת רכבת בסמוך למכרה כדי להקל את גישת העובדים אליו. עד מהרה נוצרה עיירה קטנה מסביב למכרה שאף כללה בית ספר ובריכת שחיה. המכרה נסגר ב-1961.

מחקר של ממשלת אוסטרליה שבוצע בשנת 1979 מצא כי שכיחות מקרי המוות מסרטן בקרב עובדי רדיום היל לשעבר הייתה פי ארבעה מהממוצע הארצי. לפי הדו"ח, 59% מהכורים שעבדו מתחת לקרקע שם במשך תקופה של שנתיים או יותר מתו מסרטן.

==קישורים חיצוניים==
* [http://www.radiumhill.org/ Radium Hill Historical Association] Retrieved 8 November 2016.
קטגוריה:אוסטרליה הדרומית
קטגוריה:אורניום
קטגוריה:מכרות
קטגוריה:ערי רפאים
ניושה

אנה ולדימירובנה שורוצ'קינה (ברוסית: Анна Владимировна Шурочкина; נולדה ב-15 באוגוסט 1990), הידועה בשם הבמה ניושה, היא זמרת רוסייה, כותבת שירים, מלחינה, שחקנית.

ניושה נולדה ב-15 באוגוסט 1990 במשפחה של מוזיקאים. אבא, ולדימיר ויאצ'סלבוביץ' שורוצ'קין - חבר לשעבר בלהקה לסקובי מאי, והוא המפיק העתידי של הזמרת ניושה<ref></ref>.

ב-2010 יצא אלום הבכורה של ניושה "ויביראט צ'ודו" , ארבעה שירים שיצאו כסינגלים מהאלבום - "נה פרביבאי" («Не перебивай»), "ויביראט צ'ודו" («Выбирать чудо») , "בולנו" («Больно») ו"וישה" («Выше») - הגיעו לראש מצעד הרדיו של Tophit ונכנסו ל-3 המובילים של מצעדי המכירות הרצועות הדיגיטליות הרוסיים<ref></ref>.

==קישורים חיצוניים==

* 

== הערות שוליים ==

קטגוריה:זמרות רוסיות
קטגוריה:זמרות פופ רוסיות
קטגוריה:רוסיות שנולדו ב-1990
Social Cues

Social Cues הוא אלבום רוק של הלהקה האמריקאית "Cage The Elephant". האלבום כולל רצועה המורכבת מ-13 שירים, ואורכו 44 דקות ו-35 שניות. זהו אלבום האולפן החמישי של הלהקה, והוא הוקלט על ידי חברת התקליטים RCA בהפקתו של ג'ון היל. האלבום הוקלט ב-2018, ויצא לאור ב-19 באפריל 2019.

האלבום זכה לשבחי המבקרים, זכה בפרס גראמי לאלבום הרוק הטוב ביותר וזכה גם להצלחה מסחרית בקרב הקהל עם מכירות גבוהות.

== תיאור כללי ==
במהלך טיול של סולן הלהקה מאט שולץ עם רעייתו בפומפיי, השניים חוו משבר בזוגיות והחליטו על גירושים. שולץ כתב בדיכאון את השיר "Ready to Let Go", סביב הפרידה של השניים ונכונותו לשחרר את אהבתו. בנושא זה, נכתבו גם השירים "Love's the Only Way", "What I’m Becoming" ו-"Goodbye". שיר הנושא של האלבום, "Social Cues", עוסק בחרדת התהילה של שולץ בעקבות הצלחת הלהקה. "Black Madonna" חוקר את האיזון שבין היופי בהצלחה לבין תחושת הריקנות שבאה בעקבותיה. גם "Skin and Bones" ו-"House of Glass" עוסקים בתהילה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי Cage The Elephant
קטגוריה:אלבומי אינדי רוק
קטגוריה:אלבומי חברת RCA רקורדס
יאסארוקסאלאש

יאסארוקסאלאש (בהונגרית: Jászárokszállás) היא עיר קטנה במחוז יאס-נאג'קון-סולנוק, בנפת יאסברן.

== מיקום ==
היישוב ממוקם באזורים הצפוניים ביותר של מחוז יאס-נאג'קון-סולנוק, באזור כפרי שטוח, 17 ק"מ צפונית-מזרחית ליאסברן. נחל ג'נג'ש זורם בפאתי היישוב.

== נגישות ==
ניתן להגיע ברכבת על MÁV קו הרכבת 86 (ואמושגיירק - אויסאס - סולנוק). תחנת הרכבת ממוקמת בין ואמושגיירק לבין יאסדוז'ה.

== היסטוריה ==
=== ימי הביניים ===
דיולה קוציאן (1847-1896), הפקיד הפטריוט המקומי של יאסארוקסאלאש, קבע ביצירתו "העבר וההווה של יאס - ארוקסאלאש", כי "היסודות של ארוקסאלאש דאז הונחו על ידי היאסים שיושבו במקום בשנים 1084–1085 על ידי המלך לאסלו הקדוש (לאסלו הראשון, מלך הונגריה)". (היאסים היו קבוצה אתנית דוברת שפה הודו-איראנית. האוסטים החיים בקווקז כיום הם קרובי משפחה של היאסים). הספרות המאוחרת כבר לא קיבלה את התזה הזו, אלא חיפשו את מקור הקמת היישוב במאה ה-14. קוציאן התייחס לשנת 1313 כאל האזכור הכתוב הראשון של ארוקסאלאש.

=== עיר מאורגנת (1886-1879) ===
1879 הייתה שנה חשובה בתולדות היישוב, כאשר יאסארוקסאלאש הפכה לעיר עם מועצה מסודרת. ראש העיר הראשון שלה היה אלאיוש מוצר (1819–1889). הרפורמטורים המקומיים נלחמו למען שימור דרגת העיר, אך בעלי הקרקע העשירים ביותר במקום פרקש יוז'ף מאגם בלטון ואנטל פטש מקצ'קמט חשבו שהעומס הכספי גדול מדי עבור היישוב ובשנת 1886 ארוקסאלאש הפך בחזרה לכפר גדול. עם זאת, המחלוקת נמשכה גם אחרי 1911, לאחר מותם של רוב המשתתפים בוויכוח.

== אתרים בעלי חשיבות ==
* הפונדק Külső Inn נבנה במחצית הראשונה של המאה ה-18 ביאסארוקסאלאש (Széchenyi út 104)
* הכנסייה הרומית-קתולית של השילוש הקדוש ביאסארוקסאלאש נבנתה בין 1761 ל-1767
* בית העירייה נבנה בשנת 1863 בסגנון רומנטי
* בית יאס 1882 - תערוכה אתנוגרפית קבועה קבועה (Széchenyi út 31)
* בניין איגוד התעשייה
* פסל הגיבורים לזכר קורבנות מלחמת העולם הראשונה (1924)
* יאסארוקסאלאש מרחצאות תרמיות
* פסל מעוקב "פסל איגנץ שוימושי" 1971
* אבן זיכרון למלחמת העולם השנייה - האנדרטה הראשונה במדינה הוקמה ביאסארוקסאלאש ב-29 באוקטובר 1988.
* שער זמן המילניום
* אנדרטה ל-1956
* איגוד הדייגים של העובדים יאסארוקסאלאש, שנת ייסוד: 1948, http://www.peresto.hu, נשיא: ז'ולט קסב
* אגם פרש-לפושי
* בית הגילוף ביאסארוקסאלאש

== ילידי המקום ==
* ינה בלשה (במקור יעקב שוויגר, 1859 – 1926) היה שחקן יהודי-הונגרי.
* פרנץ דונאט (1913 – 1986) היה פוליטיקאי יהודי-הונגרי, היסטוריון חקלאי, פובליציסט, חבר האספה הלאומית והפרלמנט.

== גלריית תמונות ==
<gallery class="center">
קובץ:Jászárokszállás1.jpg
קובץ:Jászárokszállás2.jpg
קובץ:Jászárokszállás3.jpg
קובץ:Jászárokszállás4.jpg
</gallery>

== לקריאה נוספת ==
* דיולה קוציאן: העבר וההווה של יאס - ארוקסאלאש (יאסברן, 1896)
* יאנוש הרברט: מונוגרפיה של יאסארוקסאלאש (1927)
* ד"ר יוז'ף קיש: יאסארוקסאלאש וכנסיית הבארוק במאה ה-18 (יאסארוקסאלאש, 1996)

== קישורים חיצוניים ==
* 

* [http://www.jaszarokszallas.hu/ אתר האינטרנט של עיריית יאסארוקסאלאש]
* [http://www.peresto.hu/ אתר האינטרנט של איגוד הדייגים של עובדי יאסארוקסאלאש]

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'ון מקרי

ג'ון מקרי (באנגלית: John McCrea נולד ב-10 באוקטובר 1992) הוא שחקן תיאטרון, קולנוע, טלוויזיה וזמר אנגלי.

== ביוגרפיה ==
מקרי נולד באלדרשוט, בריטניה. הוא למד בבית הספר לתיאטרון סילביה יאנג בלונדון.

== קריירת משחק ==
בשנת 2017 שיחק בתפקיד ראשי במחזמר כולם מדברים על ג'יימי. הוא גילם את ג'יימי ניו, נער הומו בן 16 שחולם להיות דראג קווין. המחזמר הוצג בתיאטראות ווסט אנד. על משחקו במחזמר היה מקרי מועמד לפרס אוליבייה לשחקן הטוב ביותר במחזמר.
מקרי שיחק בסרט הקולנוע ארץ אלוהים משנת 2017 ובסדרת הטלוויזיה דרקולה בשנת 2020.<ref name="instinct"></ref>

בשנת 2021 שיחק בסרט "קרואלה,, שם גילם בעל חנות בגדי וינטג', המתיידד עם קרואלה ומסייע לה לעלות לגדולה. דמותו של ארטי הוא הדמות ההומוסקסואלית המקורית הראשונה בסרט לייב אקשן של דיסני שנמצאת מחוץ לארון. בנוסף, הוא שר בפסקול הסרט, והקליט גרסת כיסוי של "I Wanna Be Your Dog" של הסטוג'ס שהוא מבצע בסרט. <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2004
| איסטאנדרס : מסיבת חג המולד
| נער מקהלה
| סרט טלוויזיה
|-
| 2011
| Documental
|
| סרט טלוויזיה
|-
| 2015
| Late Night with Albin and Bibita
| אלבין
| סרט קצר
|-
| 2017
| ארץ אלוהים
|ילד באוניברסיטה
|
|-
| 2018
| כולם מדברים על ג'יימי
| ג'יימי ניו
| הקלטה מצולמת של מחזמר ווסט אנד משנת 2016
|-
| 2019
|Our Sister
| מדריך ריקוד
| סרט קצר
|-
| rowspan="3" | 2021
| קרואלה
| ארטי
|
|-
|כולם מדברים על ג'יימי
| לוקו שאנל הצעיר
| הופעת קמע
|-
|She Will
| אנסל
|
|-
|2023
|נשי <small>(אנ')</small>
|טובי
|
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2004
|Kerching!
| רובי
| פרק: "1.11"
|-
| 2005
|סדר חדש
|אלן
| פרק: "מזל המזל"
|-
| 2005
| בית הקדרות
| רקדן
| פרק: "1.8"; ללא קרדיט
|-
| 2006
| המופע של קתרין טייט
| פרגוס
| פרק: "לורן נפגעת"
|-
| 2019
| גירי/חאג'י
| רִיב
| 4 פרקים
|-
| 2020
| דרקולה
| זב
| פרק: "המצפן האפל"
|-
|2022
|We Hunt Together
|ריאן פרסונס
|3 פרקים
|-
|}

=== תיאטרון ===
{| class="wikitable"
!שנה
! כותרת
!תפקיד
! מקום
|-
| 2017
| כולם מדברים על ג'יימי
| ג'יימי
| תיאטרון Crucible, שפילד
|-
| 2017-2019
| כולם מדברים על ג'יימי
| ג'יימי
| תיאטרון אפולו, לונדון
|}

== פרסים ומועמדויות ==
{| class="wikitable" width="95%"
! width="5%" |שנה
! width="20%" | פרס
! width="40%" | קטגוריה
! width="10%" |תוצאה
|-
| style="text-align:center;" | 2017
| פרס חוג מבקרי התיאטרון <ref></ref>
| השחקן המבטיח של השנה
|
|-
| rowspan="2" style="text-align:center;" | 2018
| פרס WhatsOnStage <ref></ref>
| השחקן הטוב ביותר בתפקיד ראשי במחזמר
| 
|-
| rowspan="1" | פרס אוליבייה <ref>[https://www.broadwayworld.com/article/2018-Olivier-Nominations-Announced-Full-List-20180306 HAMILTON Breaks Olivier Nomination Record; Audra McDonald, Andrew Garfield, and More Nominated; Full List!] broadwayworld.com</ref>
| השחקן הטוב ביותר בתפקיד ראשי במחזמר
| 
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:שחקנים ילדים בריטים
קטגוריה:זמרים בריטים
קטגוריה:בריטים שנולדו ב-1992
מנגבי אדום כיפה

מנגבי אדום כיפה (שם מדעי: Cercocebus torquatus) הוא מין של פרימט מהסוג מנגבי החי באפריקה המשוונית במדינות גבון, ניגריה, קמרון וגינאה המשוונית.

== מאפיינים ==
אורך גופו של הזכר הוא 47 עד 67 סנטימטרים כולל הזנב שאורכו 40 עד 75 סנטימטרים ומשקלו 7 עד 12.5 קילוגרמים ואילו אורכה של הנקבה 46 עד 59 סנטימטרים ומשקלה 4.5 עד 7 קילוגרמים. הפרווה והזנב של המנגבי בצבע אפור-לבן. המנגבי בעל ראש בצבע אדום ומכאן שמו. המנגבי שוכן עצים ויורד לעיתים רחוקות לקרקע היער. המנגבי חי בקבוצות הכוללות כמה זכרים, נקבות והצאצאים שלהן. המנגבי חי ביערות הגשם של אפריקה המשוונית וניזון בעיקר מפירות, אגוזים כמו אגוז קולה, זרעים, עלים אך גם מחסרי חוליות קטנים כמו חרקים. לאחר 175 ימים של היריון הנקבה ממליטה צאצא אחד בלבד שמגיע לבגרות בגיל 3 שנים אצל הנקבה ו-5 עד 7 שנים אצל הזכר. הטורפים העיקריים של המנגבי הם שימפנזות, נמרים, חתול זהוב אפריקני, עיט כתר ופיתון סלעים אפריקני. תוחלת החיים של המנגבי בטבע אינה ידועה אך בשבי הוא חי עד 30 שנים. המנגבי נמצא על פי הרשימה האדומה של IUCN במצב השימור סכנת הכחדה עקב ציד ובירוא יערות.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר (סופר)
קטגוריה:ערכים שבהם תבנית בריטניקה אינה מתאימה
קטגוריה:גנונים
קטגוריה:גבון: יונקים
מילים אחרונות

מילים אחרונות הן האמירות האחרונות של אדם לפני מותו. לעיתים "מילים אחרונות" עשויות לכלול גם התבטאויות לא סופיות בימים האחרונים או השעות שלפני מותו.

לפעמים מתועדות מילים אחרונות של אנשים, אך הן לא מתועדות תמיד בצורה מדויקת. במילים הללו נעשה לעיתים קרובות שימוש כמקור היסטורי וספרותי. עם זאת, לדברי קארל גוטקה, המילים האחרונות כפי שנרשמו במסמכים ציבוריים הן לעיתים קרובות השתקפות של היחס החברתי למוות באותה תקופה, ולא דיווחים על עובדות היסטוריות ממשיות. מילים אחרונות שפורסמו עשויות גם לשקף רק את מה שמקורביו או תומכיו של האדם הגוסס רצו שיפורסם כבקשתו הסופית.

המילים האחרונות בפועל של אנשים גוססים הן בדרך כלל פחות גרנדיוזיות מאלה המיוחסות לדמויות היסטוריות, וגם מתפרסמות לעיתים רחוקות. אנשים בשלב האחרון של מוות ממחלה סובלים לעיתים קרובות מדליריום, ירידה בחדות הנפש, או יכולת לדבר ברור, או שילוב כלשהו של השלושה. לפי הפסיכיאטר הניו זילנדי סנדי מקלאוד , אנשים בשלבים האחרונים של מחלה ממארת אינם נשארים בדרך כלל צלולים נפשית. ולחלק מהאנשים אין מילים אחרונות בכלל סמוך למותם, משותקים בגלל שיטיון או סיבות אחרות. לפי מורין קילי, "אנשים ילחשו, ולחישותיהם יהיו מילים קצרות ויחידות - זו סך האנרגיה שנותרה להם להגות, ולא תו יותר."

כתוצאה מכך, מילים סופיות בפועל הן לרוב קצרות או קשות לפירוש. ירידה ביכולת הנשימה עלולה להגביל את עוצמת הקול ואת מובנותו. תרופות, חוסר אנרגיה, יובש בפה והיעדר תותבות עלולים גם הם להפריע לתקשורת ברורה. מילים אחרונות הן בדרך כלל שמות של בני זוג או ילדים, או התבטאויות בנאליות כמו "אמא" ו"אוי, חרא".

==קישורים חיצוניים==

== הערות שוליים ==

קטגוריה:ביטויים
קטגוריה:מוות
ינה בלשה

ינה בלשה (במקור יעקב שווייגר, בהונגרית: Balassa Jenő; יאסארוקסאלאש, 30 במאי 1859 – בודפשט, 4 באוגוסט 1926) היה שחקן יהודי-הונגרי.

== ביוגרפיה ==
הוא נולד במשפחה יהודית בעיירה בצפון-מזרח הונגריה, אביו היה מתיאש שווייגר ואמו הייתה אנה (ינקה) שוורץ. לאחר סיום לימודיו בתיכון (שכבר שם בלט עם כישורי המשחק שלו במפגשי החינוך העצמי של בית הספר התיכון ברחוב מרקו) התחיל ללמוד באוניברסיטת בודפשט (שמה היום אוניברסיטת אטווש לוראנד), אבל אחרי שני סמסטרים הפסיק את לימודיו והפך לסטודנט ב"אקדמיה הלאומית לאמנות" (שמה כיום האוניברסיטה לאמנויות התיאטרון והקולנוע). לאחר מכן הפך לשחקן נודד בלהקת לאסי וילמוש בשנת 1882. הוא שיחק בבאזורים הכפריים עד 1896. משנה זו ואילך הפך חבר קבוע בלהקת תיאטרון הקומדיה של בודפשט, שנפתח באותה השנה ושיחק בתיאטרון עד 1925. בין 1903 לבין 1926 היה מרצה של "בית הספר למשחק של איגוד השחקנים הלאומי" ומשנת 1907 עד 1919 היה מנהל בית הספר. הוא הצטיין גם בתפקידים קלאסיים וגם בתפקידים קומיים והציל כמה מחזות מכישלון עם הופעותיו הפתאומיות בהם. הוא היה גם מספר סיפורים ידוע בשם "הדוד באשה". כמו כן לקח חלק בפעילות צדקה והשתתף בהקמת המפלגה הסוציאליסטית.

אשתו הייתה קלרה פאטיול נגנית צ'מבלו (נולדה בשם קלרה דולה אולה), שנשא בבודפשט ב-14 במאי 1910.<ref></ref> בנו היה יאנוש בלשה (1903–?) שהיה שחקן גם הוא.

בלשה הובא למנוחות בבית הקברות היהודי ברחוב קוזמה בבודפשט.

== תפקידי קולנוע ==
* הסרט האילם השחור-לבן ההונגרי "השחר האחרון" (1917)
* "שלושה שבועות". מלודרמה הונגרית (1917)
* 99 (1918)
* אנה קרנינה סרט עלילתי אילם הונגרי, (1918)
* הגברת של החמנייה (1918)
* ילד הפלא (1920)
* ה-111 (1920)

=== ספרו ===
* Basa bácsi meséi (סיפורי הדוד באשה), בודפשט, 1919.

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/szocikk/10315.htm ינה בלשה]
* Magyar színházművészeti lexikon. Főszerk. Székely György. Budapest: Akadémiai. 1994. (ISBN 963-05-6635-4  [http://mek.oszk.hu/02100/02139/html/sz02/66.html לקסיקון הונגרי לאמנות הבמה])
*[http://mek.oszk.hu/08700/08756/html/szocikk/1006200.htm ביוגרפיה ינה בלשה בלקסיקון התיאטרון]
*[https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/b-74700/balassa-jeno-747A4/ ביוגרפיה ינה בלשה] ב-Arcanum
*[https://mek.oszk.hu/08700/08756/html/szocikk/w/20/20623.htm ינה בלשה בלקסיקון לאמנות היפה]

== ראו גם ==
* [https://port.hu/adatlap/szemely/balassa-jeno/person-202141 ינה בלשה] ב-PORT.HU
* Gáborné Ádám: "זה מציע שלווה לעין ושלווה לנשמה" שורשי העבר, התוכניות והרעיונות של Jászárokszállás במאה ה-21. לתיירות של המאה ה-20 - תזה, אוניברסיטת Eötvös Loránd, 2002
== קישורים חיצוניים ==

* [https://pastonglass.com/category/people/jeno-balassa/ תצלומיו עם רעייתו ושחקנים] ב"פאסטונגלאס"
*[http://jaszcorvina.hu/Konyvtar/cat_1/4/ אישים ולוחות זיכרון. ינה בלשה] בעיר הולדתו.

== הערות שוליים ==

קטגוריה:שחקני תיאטרון יהודים הונגרים
קטגוריה:בוגרי האוניברסיטה לאמנויות התיאטרון והקולנוע
קטגוריה:שחקני קולנוע וטלוויזיה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1859
קטגוריה:נפטרים ב-1926
יצחק צבי רקובסקי

יצחק צבי רקובסקי (ט"ו בחשוון תרצ"ד-כ' בניסן תשע"ו, 2016-1933) היה חזן ישראלי, בעל מוניטין בינלאומי.

== ביוגרפיה ==
יצחק רקובסקי נולד בשנת התרצ"ד (1933), לאביו הרב הגאון אברהם ברוך אבא זצ"ל, שכיהן כרב השכונות 'אבן ישראל', 'עזרת ישראל' והסביבה, אשר בירושלים<ref></ref>, ולאִמו חיה-באשה. הוא גדל בשכונת כנסת ג' בירושלים, והיה שמיני מתוך תשעה ילדים.
בצעירותו למד בישיבת עץ חיים, ולאחר מכן בישיבת חברון. החל בקריירה החזנית שלו בגיל 17, כנער במקהלת "שירת ישראל", שייסד ר' שלמה זלמן ריבלין הידוע בכינויו "אבי החזנים". כבר אז התבלט בקול הטנור שלו ובכישרונו המוזיקלי, וסומן כחזן מבטיח.

משרתו הראשונה הייתה בשנת 1962, בבית הכנסת "גבורת ישראל" ברחוב בר-כוכבא בתל אביב. במשרתו השנייה, בבית הכנסת הגדול בחולון, כבר נודע שמו של החזן רקובסקי כחזן ייחודי, ורבים נהרו לבית הכנסת לשמוע את תפילותיו בשבתות ובחגים. החזן רקובסקי הושפע עמוקות בין היתר מסגנונו המיוחד של החזן משה קוסוביצקי, ואף ביצע רבות מיצירותיו בתפילות השונות. זכור במיוחד ביצועו של החזן רקובסקי ליצירה "ובדברי קדשך" של החזן קוסוביצקי, מתוך תפילת ה"קדושה" במוסף של שבת, שהוא התבקש לבצע פעמים רבות.
בשנת 1972 התקבל למשרת החזן הראשי בבית הכנסת הגדול בהר הכרמל בחיפה, שם שימש כחזן כשבע שנים. לאחר מכן עבר לכהן כחזן הראשי בבית הכנסת הגדול בהרצליה. במהלך השנים שלאחר מכן שימש רקובסקי כחזן ראשי במרבית מבתי הכנסת הגדולים בארץ, כדוגמת: בית הכנסת הגדולבבת ים, בית הכנסת הגדול בגבעתיים, בית הכנסת הגדול בנתניה, בית הכנסת הגדול בבני ברק, בית הכנסת תפארת צבי (הרמן הכהן) בתל אביב, בית הכנסת היכל מאיר (מאנה) בתל אביב, ובית הכנסת רמה בתל אביב.
יש לציין כי מעבר למקהלת בניו שליוותה אותו לאורך השנים, החזן רקובסקי התפלל גם בליווי מקהלות החזנים הגדולות והידועות בארץ באותן השנים, כדוגמת: מקהלת "בן ברוך" בניצוחו של ניסן תורן ז"ל, מקהלת החזנים בניצוחם של שאול חכמי, אבי פרי ועוד.

שמו של החזן רקובסקי אף יצא מעבר לגבולות הארץ, והוא שימש כחזן בימים הנוראים בקהילות שונות: במונטריאול קנדה, בווינה אוסטריה, ביוהנסבורג דרום אפריקה ובלוס אנג'לס ארצות הברית.

לאורך השנים הופיע החזן יצחק רקובסקי בקונצרטים רבים בישראל ומחוצה לה, בטקסים רשמיים כדוגמת יום השואה ויום הזיכרון לחללי צה"ל, ואף התראיין ושר בתוכניות רדיו רבות ובטלוויזיה הישראלית<ref></ref>.

החזן יצחק רקובסקי אף הלחין יצירות חזנות רבות מתוך תפילות השבת והימים הנוראים, אותם ביצע בהופעותיו השונות, ואף הקליט אותם באופן מקצועי באולפן הקלטות בליווי מקהלת בניו והוציא אותם על גבי דיסק.

בתאריך י"ד אב התשע"ז, התקיים קונצרט הצדעה לזכרו של החזן יצחק רקובסקי, בניצוחם של ד"ר מרדכי סובול ובנו אופיר סובול, ובהשתתפות בניו, והחזנים שי אברמסון, שמואל ברזילי, צבי גרינהיים, צבי וייס, יעקב מוצן, יעקב רובין, שמחה רוטנברג וישראל רנד<ref></ref>.

החזן יצחק רקובסקי היה נשוי ללאה-אפרת, ולהם נולדו 5 ילדים: אבי, נעם, אוריאל, גילה וישי.

ארבעת בניו שימשו עוד כילדים כמקהלה שליוותה אותו לאורך השנים בתפילותיו הרבות ובהופעותיו בישראל ומחוצה לה, ורבים נהגו להשוותם למשפחת מלבסקי הידועה.

==קישורים חיצוניים==
* 
* 

== הערות שוליים ==

קטגוריה:חזנים ישראלים
קטגוריה:בוגרי ישיבת עץ חיים
קטגוריה:בוגרי ישיבת חברון כנסת ישראל
קטגוריה:ישראלים שנולדו ב-1933
קטגוריה:ישראלים שנפטרו ב-2016
לואיס גרייטורקס

לואיס גרייטורקס (באנגלית: Louis Greatorex נולד ב-30 בדצמבר 1996)<ref name="LTIH"></ref> הוא שחקן קולנוע וטלוויזיה בריטי.

== ביוגרפיה ==
גרטורקס נולד בדאפילד, דרבישייר, בנם של איש מחשבים ומנהלת משאבי אנוש. יש לו אח אחד. <ref></ref> הוא למד בבית ספר התיכון אקלסבורן בדאפילד.<ref name="LTIH" /> מגיל צעיר השתתף גרייטורקס בסדנאות דרמה מקומיות, כולל הסניף בנוטינגהאם של סדנת הטלוויזיה המרכזית לנוער.<ref name="Workshop"></ref> במהלך השתתפותו בסדנת הטלוויזיה השתתף בהפקת פנטומימה של פיטר פן, ושיחק בתפקיד הראשי בהפקה של "The Ritual Slaughter of Gorge Mastromas".<ref name="Workshop" /> גרייטורקס צבר גם ניסיון בתיאטרון רחוב, לאחר שזכה בתואר 'אלוף הפנטומימה' בפסטיבל דרבי לאמנויות, שהתקיים בעיר בשנת 2010.<ref name="early"></ref>

החל משנת 2015, גרייטורקס חתום עם סוכנות שחקנים בלונדון. בינואר 2015 הצהיר כי ברצונו להמשיך בקריירת משחק לצד לימודיו, לאחר שהגיש מועמדות ללמוד ספרות אנגלית בשנת 2015.

== קריירה ==
גרייטורקס ערך את הופעת הבכורה שלו בטלוויזיהבפרק משנת 2010 של קומדיית המצבים "The Legend of Dick and Dom" . הוא שיחק בתפקיד קטן בסרט הקומדיה הרומנטית "חמש החברות האחרונות שלי",<ref name="early" /> שהוקרן בשנת 2009. גרייטורקס גילם את דמותו של לורנס בסדרת הטלוויזיה הטנגו האחרון בהליפקס מאז שנת 2012.<ref name="BBCep1"></ref> <ref></ref>

בשנת 2018 שיחק בתמיני סדרה "Safe". שנה לאחר מכן שיחק בתפקיד ראשי בסדרת הטלוויזיה "The Bay".

בשנת 2020 שיחק, הפיק וביים את סדרת הטלוויזיה "Shepherds Delight".

בשנת 2021 לוהק אשלי לתפקיד במיני סדרת הטלוויזיה, אדוני האוויר, בה הוא יתאחד עם שחקני הטנגו האחרון בהליפקס, אדוארד אשלי וג'וש בולט. <ref></ref>

== פילמוגרפיה ==
=== קולנוע ===
{| class="wikitable"
!שנה
! כותרת
!תפקיד
! הערות
|-
| 2009
| חמש החברות האחרונות שלי
| ג'יילס
|
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | עוד מידע
|-
| 2010
|The Legend of Dick and Dom
| דיק הקטן
| פרק 1
|-
| 2012–2020
| הטנגו האחרון בהליפקס
| לורנס אליוט
| תפקיד ראשי; עונה 5
|-
| 2017
|העמדה האחרונה
| רב"ט פול סטונהאם
|תפקיד חוזר
|-
| 2018
|Safe
| הנרי מייסון
| תפקיד ראשי
|-
| rowspan="2" | 2019
|Death in Paradise
| אוון דאקרה
| פרק 1
|-
|המפרץ
| סם הסקת
| תפקיד ראשי; עונה 1
|-
| 2020
| Shepherds Delight
|המספר
| גם במאי, כותב, עורך ומפיק
|-
|2024
|אדוני האוויר
| קפטן ג'וזף "באבלס" פיין
|5 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1996
מועצת יש"ע המתחדשת

מועצת יש"ע המתחדשת היא מועצה שהוקמה על ידי מועצת יש"ע בעקבות הביקורת על התנהלותה בזמן ביצוע תוכנית ההתנתקות. המועצה הייתה אמורה לחבר את התושבים אל מועצת יש"ע ולשתף את הציבור באמצעות עשרות חברים מהקהילות השונות. המועצה התכנסה מספר פעמים ולאחר מכן לא הייתה פעילה ולא הצליחה במטרתה.

חברי המועצה בחרו לראש המועצה בדני דיין, ולסגניתו נבחרה שרה אליאש.

==רקע==
בעקבות הביקורת, התנהל במועצת יש"ע בשנים שלאחר ההתנתקות ארגון מחדש, שמטרתו להגביר את מידת הייצוגיות שלה ואת התמיכה בה בקרב המתנחלים. שמה שונה באופן זמני ל"מועצת יש"ע המתחדשת" בשל ניסיונות למיתוג מחדש, למספר שנים, ונוספו לה חברים רבים.
==מבנה ארגוני==
מליאת המועצה כללה כ־80 נציגים מהיישובים השונים. בהנהלת המועצה המצומצמת כיהנו 17 חברים, 10 נציגי ציבור ו־7 ראשי מועצות ביש"ע.
=== חברי ההנהלה המצומצמת===
בהנהלה המצומצמת כיהנו עשרה נציגי ציבור:
שרה אליאש, דני דיין, הרב אליקים לבנון, עדי מינץ, אורי אליצור, יפעת ארליך, הרב אהרן איזנטל, חנן פורת, יגאל כהן-אורגד, משה לשם.

נציגי הרשויות היו:
ראשי הרשיות בנצי ליברמן מהשומרון, שאול גולדשטיין מגוש-עציון, פנחס ולרשטיין ממטה בנימין, צביקי בר חי מהר-חברון, משה רוזנבאום מבית-אל, הרצל בן ארי מקרני שומרון. בנוסף כיהן במועצה זאב חבר – מזכ"ל אמנה.

== הערות שוליים ==

קטגוריה:ארגוני ימין בישראל
משה פייקוביץ'

משה פייקוביץ (8 באפריל 1896<ref name=":0"></ref> – 9 באוקטובר 1972<ref name=":1"></ref>) היה המנכ"ל הראשון של רכבת ישראל.

== ביוגרפיה ==

פייקוביץ' נולד בראש פינה, לחיה (בתו של אלתר שוורץ) וראובן. למד בבתי ספר בראש פינה וכפר תבור ואת לימודי התיכון בחיפה. אחיו הקטנים היו מרדכי אלון (פייקוביץ') ויגאל אלון. ב-1920 התחתן עם שרה והם התגוררו בחיפה. בנו היה דרור אלון פייקוביץ', אשר פיקד על פלוגת הרכבת שהוקמה במלחמת העצמאות והפעילה את הרכבות בתיאום עם צה"ל.<ref name=":2" /> נכדו הוא פרופ' נוגה אלון, חתן פרס ישראל למתמטיקה.

פייקוביץ' עסק בתפקידים ברכבת עוד בתקופת השלטון העות'מאני. כך למשל ב-1915 הוא שימש כמפקח עבודה בבניית קו הרכבת שכם-באר שבע.<ref name=":2" /> במלחמת העולם הראשונה שירת כקצין בצבא הטורקי. הוא נשבה על ידי הבריטים והיה עצור במשך שנתיים.<ref name=":1" /> לאחר מכן החל לשרת בתפקידים ברכבת המנדטורית.<ref name=":0" /> ב-1941 הוענק לו על ידי ממשלת המנדט אות "המסדר המצוין ביותר של הקיסרות הבריטית" בגין תפקידו כמפקח על הרכבות.<ref></ref><ref></ref>

ערב סיום המנדט הבריטי, צילמו בלילה פייקוביץ' ובנו דרור את מסמכי הרכבת בתחנת חיפה על מנת שיוכלו לתפוס שליטה על מערך הרכבות. יגאל אלון פנה לפייקוביץ' ודרור עם כיבוש לוד על מנת שישתלטו על תחנת לוד.<ref name=":2" />

בליל 14 במאי 1948, עם סיום המנדט הבריטי, מונה פייקוביץ' על ידי עיריית חיפה ובתיאום משרדי הממשלה למנכ"ל הראשון של רכבת ישראל וכיהן בין השנים 1948-1951.<ref name=":3"></ref> ב-16 במאי הפיץ פייקוביץ' את חוזר ההנהלה הראשון וכתב בין היתר: "מעתה אנו עובדים למען עמנו, ארצנו וממשלתנו העצמאית. מעתה תתנהל העבודה בשפתנו ולפי דרכנו".<ref></ref>

בנו דרור עבד גם הוא ברכבת, וכאשר פייקוביץ' מונה למנכ"ל, דרור מונה לעוזר מנכ"ל. בתקופתו נחנך קו הרכבת חיפה-תל אביב.<ref></ref>

באוגוסט 1951 פרש מתפקידו על רקע חילוקי דעות עם השר האחראי דב יוסף, אשר ניסה לכפות על פייקוביץ' העסקת מנהל מחלקה אשר הודח מחברה ממשלתית אחרת.

ב-1953 הצטרף כשותף בחברה לעמילות מכס והיה בה עד השנים האחרונות שלפני מותו.<ref name=":1" /><ref></ref><ref></ref>

מתחם תחנת הרכבת חיפה מזרח נקרא על שם פייקוביץ' וקיים שלט להנצחתו במקום.<ref name=":3" />

== הערות שוליים ==

קטגוריה:מנכ"לי רכבת ישראל
קטגוריה:אנשי היישוב ילידי הארץ
קטגוריה:ראש פינה: אישים
קטגוריה:יהודים בצבא העות'מאני
קטגוריה:אישים שעל שמם תחנות רכבת בישראל
קטגוריה:משפחת אלון (כפר תבור)
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1896
קטגוריה:ישראלים שנפטרו ב-1972
תאסוס

תאסוס (ביוונית: Θάσος) הוא אי יווני, אשר מבחינה גאוגרפית נמצא באזור צפון הים האגאי אך מבחינה מנהלית משתייך ליחידה האזורית קוואלה . זהו האי היווני הגדול הצפוני ביותר, והאי היווני ה-12 בגודלו. תאסוס הוא גם שמה של העיירה הגדולה ביותר באי הממוקמת בחלק הצפוני של האי. האי תאסוס ידוע עוד מימי קדם בשל המרחצאות התרמיים שבו, שכן האי היה אתר נופש עוד מאותה העת ועד ימינו.

כלכלת האי מסתמכת בעיקר על עצים (האי מיוער למדיי), מחצבות שיש, שמן זית, ודבש. גם ענף התיירות הפך לענף מרכז באי החל משנות ה-60 של המאה ה-20 ואילך, אם כי לא באותה המידה כמו ביתר איי יוון.

== מיתולוגיה ==

לפי האגדה היוונית, אירופה הנסיכה הפיניקית נחטפה מארצה על־ידי זאוס, ובני המלך אביה יצאו לחפש אחריה, וכשלא מצאוה, התיישבו במקומות שונים. בין המחפשים היה תאסוס, שהוא ואנשיו הפיניקים הקימו את היישוב באי, גילו את מחצביו הטובים ביותר ונתנו לו את שמו. אותם פיניקים הביאו איתם לאי את פולחן מלקרת, שבהמשך מוזג עם פולחן הרקלס, מקבילו היווני.

== ראו גם ==
* צפון הים האגאי

==קישורים חיצוניים==

* 
* 
* סיו זמיר, [https://www.mako.co.il/travel-world/magazine/Article-7a0e4447be80781026.htm תאסוס, מהאיים היפם ביוון], באתר mako, 23 במרץ 2023

קטגוריה:יוון: איים
קטגוריה:פיניקים: מושבות
מאטרדרצ'קה

מאטרדרצ'קה (בהונגרית: Mátraderecske) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם במאטרדרצ'קה מספר התושבים נמצא בירידה. כך, בשנת 1990 חיו בכפר 2,420 תושבים ובשנת 2023 רק 1,706 תושבים.

האזור מיושב מסביבות המאה ה-14, והוא מוזכר לראשונה בכתבים משנת 1332.

== יהודי מאטרדרצ'קה ==
יהודים חיו במאטרדרצ'קה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|10
|1,091
|-
|1910
|17
|
|-
|1920
|14
|
|-
|1930
|11
|
|-
|1941
|5
|2,300
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
צ'לסי (מנהטן)

צ'לסי (באנגלית: Chelsea) היא שכונה הממוקמת בחלק המערבי של רובע מנהטן שבניו יורק אשר בארצות הברית. השכונה נתחמת ברחוב 14 מדרום, בנהר ההדסון ממערב, בשדרה השישית ממזרח, ורחוב 31 ו-34 מצפון. השכונה נקראת על שם בית האבות המלכותי צ'לסי בלונדון, אנגליה.

השכונה מכילה בעיקר אזורי מגורים הכוללים בנייני דירות, פרויקטים של דיור עירוני, בתים עירוניים ובתים משופצים. רבים מתושבי השכונה מזהים עצמם כחלק מקהילת הלהט"ב והשכונה ידועה כמרכז החיים החברתיים של הקהילה הלהט"בית במנהטן. השכונה ידועה במיוחד גם כמרכז אמנות בולט ומכילה מעל ל-200 גלריות אמנות שונות.

== גלריית תמונות ==
<gallery widths="250px">
קובץ:The Whitney Museum, New York City in 2015.JPGמוזיאון ויטני לאמנות אמריקאית
קובץ:High Line 20th Street looking downtown.jpgפארק היי ליין
</gallery>

==קישורים חיצוניים==

קטגוריה:מנהטן: שכונות
פראד (כפר)

פראד (בהונגרית: Parád) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בפראד מספר התושבים נמצא בירידה. כך, בשנת 1990 חיו בכפר 2,350 תושבים ובשנת 2021 רק 1,888 תושבים.

האזור מיושב מסביבות המאה ה-15, והוא מוזכר לראשונה בכתבים משנת 1506. הכפר ידוע כאתר נופש וטיולים פופולרי בשל מעיינות המים המרפאים הקיימים בו וההרים שסביבו.

== יהודי פראד ==
יהודים חיו בפראד במאה ה-18 ובמאה ה-19. החל משנת 1885 היו יהודי הכפר כפופים לקהילה היהודית בפטרוואשארה. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|4
|
|-
|1880
|32
|1,639
|-
|1910
|20
|
|-
|1920
|11
|
|-
|1930
|9
|
|-
|1941
|17
|2,715
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פראדששוואר

פראדששוואר (בהונגרית: Mátraballa) הוא כפר קטן בנפת פטרוואשארה שבמחוז הווש בצפון־מזרח הונגריה.

כמו יישובים רבים באירופה גם בפראדששוואר מספר התושבים נמצא בירידה. כך, בשנת 1990 חיו בכפר 540 תושבים ובשנת 2021 רק 307 תושבים.

האזור מיושב מסביבות המאה ה-14, והיה בעיקר בפראד. פראדששוואר הפך לכפר רשמי בזכות עצמו רק בשנת 1947. בכפר היה בית חרושת מפורסם לזכוכית שנסגר בשנת 2005

במהלך מפקד האוכלוסין של שנת 2011, אמרו 90.4 אחוזים מהאוכלוסייה שהם הונגרים. כמעט חצי מהתושבים הגדירו עצמם כנוצרים קתולים.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:יישובים שהוקמו ב-1950
פרשת בני הערובה בבוגוטה (1980)

פרשת בני הערובה בבוגוטה התחוללה ב-1980 כשחברי תנועת 19 באפריל השתלטו על שגרירות הרפובליקה הדומיניקנית ולקחו בשבי כ-60 בני ערובה ובהם 15 שגרירים. כוחות הביטחון של קולומביה הטילו מצור על השגרירות שנמשך 61 יום והסתיים בהסכם שהביא לשחרור בני הערובה והגליית הטרוריסטים לקובה.

== רקע ==
תנועת 19 באפריל הייתה תנועת מחאה סוציאליסטית שפעלה בקולומביה. התנועה החלה לפעול בתחילת שנות ה-70 של המאה ה-20 כדי לשפר את המערכת הדמוקרטית במדינה וזאת לאחר שעלו טענות לזיופים בבחירות שמנעו ניצחון של מפלגת שמאל. בתקופה בה התקיימה התנועה (עד השתלבותה במערכת הפוליטית בתחילת שנות ה-90) נקטו חבריה בפעולות אלימות שכללו גניבת נשק, חטיפות והוצאות להורג. אחת מאותן פעולות הייתה ההשתלטות על השגרירות בבוגוטה.

== ההשתלטות על השגרירות בבוגוטה ==
ב-27 בפברואר 1980 ערך השגריר של הרפובליקה הדומיניקנית קבלת פנים לדיפלומטים ממדינות שונות, בנות זוגם ואורחים אחרים לכבוד יום העצמאות של ארצו. בצהרי היום פרצה קבוצה של 17 מחברי תנועת "19 באפריל", בהנהגתו של רוזמברג פבון , לשגרירות, כשהם מצוידים ברובי AK-47 וברימונים, והשתלטו על כ-60 מאורחי השגרירות ומעובדיו וביניהם שגריר ישראל בקולומביה אליהו ברק ואשתו יהודית. במהלך ההשתלטות נהרג אחד מחברי התנועה ובמקביל נפצעו 5 מהאורחים.

מייד לאחר קבלת ההודעה על האירוע הטילה משטרת קולומביה מצור על השגרירות ומינתה צוות לטיפול במשבר בראשות הדיפלומט האמריקאי אנטוני קוואינטון . המשתלטים איימו להוציא להורג בני ערובה אם לא ימולאו דרישותיהם שכללו תשלום דמי כופר בגובה של 50 מיליון דולר ושחרור 311 מחברי התנועה מבתי הכלא במדינה.

בין ה-28 בפברואר ל-2 במרץ שוחררו 28 מבני הערובה כשרוב המשוחררים היו נשים וביניהם גם אשתו של שגריר ישראל.

ב-8 במרץ הקטינו הטרוריסטים את דרישותיהם ל-10 מיליון דולר ול-70 שבויים. המשא ומתן עם הטרוריסטים המתבצרים נמשך עד ה-27 באפריל כשבמהלך תקופה זו שוחררו עוד בני ערובה בתמורה לתשלום כופר של 2.5 מיליון דולר. ממשלת ישראל סייעה בייעוץ לממשלת קולומביה על דרכים לשחרור בני הערובה.

ב-27 באפריל נחתם הסכם בין הטרוריסטים לממשלת קולומביה ובמסגרתו שוחררו חלק מבני הערובה בבוגוטה וביניהם גם שגריר ישראל אליהו ברק. שארית 12 בני הערובה יחד עם 16 הטרוריסטים המריאו להוואנה שבקובה לאחר ששליט מדינה זו, פידל קסטרו, הציע להם מקלט בארצו. לאחר הגיעם ליעדם שוחררו בני הערובה וחזרו למדינותיהם.

ב-28 באפריל נחת השגריר ברק בארץ ושר החוץ יצחק שמיר קיבל את פניו. ב-2 ביוני 1980 חזר ברק לבוגוטה להמשיך בתפקידו הדיפלומטי.

מנהיגי הקבוצה שהשתלטה על השגרירת של הרפובליקה הדומיניקנית נשארו מספר שנים בגלות בקובה ולאחר מספר שנים חלקם חזרו לקולומביה. גם חלק מהטרוריסטים חזרו למדינתם. בשנות ה-90 קיבלו חברי התנועה חנינה מהמדינה ופנו לפעילות פוליטית.

== לקריאה נוספת ==
<div class="mw-content-ltr">
*
*
</div>

== קישורים חיצוניים ==
* , 
* [https://www.tandfonline.com/doi/abs/10.1080/07075332.2019.1674361?journalCode=rinh20 דיפלומטים במצור], באתר tandfonline.com, תאריך 8 בנובמבר 2009
* 
* 

== הערות שוליים ==

קטגוריה:פעולות טרור ב-1980
קטגוריה:קולומביה: היסטוריה
קטגוריה:פשע בקולומביה
קטגוריה:קולומביה: פוליטיקה
קטגוריה:בוגוטה
גל T

גל T רגיל
באלקטרוקרדיוגרפיה, גל T באק"ג מייצג את הרה-פולריזציה של החדרים. נהוג לחלק את גל ה-T לחלקו הראשון (עד הקודקוד) הנמצא יחד עם מקטע ST בתקופה הרפרקטורית המוחלטת ואת חלקו השני (מהקודקוד עד הסוף) לתקופה רפרקטורית יחסית<ref></ref>. במצב תקין, גל ה-T הוא חיובי במרבית הלידים (חיבורים, ראה ערך אק"ג), שכן הזרם בגל ה-T הוא שלילי ועובר לכיוון ההפוך מזרם הדה-פולריזציה של הלב ועקב השליליות הכפולה, הוא מוצג כגל חיובי. עם זאת, גל T שלילי הוא מצב נורמלי בליד AVR, ואילו ב-V1 גל ה-T עשוי להיות חיובי, שלילי או בי-פאזי. בנוסף, לעיתים גל ה-T יכול להיות שלילי באופן מבודד בלידים III, aVL או aVF<ref></ref>.

גל T שלילי (המכונה גם "גל T הפוך") נחשב לא תקין אם ההיפוך עמוק יותר מ-1 מ"מ בתרשים האק"ג. גלי T הפוכים בלידים שאינם V1 עד V4 נמצאו כקשורים לסיכון מוגבר למוות ממקור לבבי. גלי T הפוכים הקשורים לסימנים ותסמינים לבביים (כאבים בחזה ואוושה לבבית) מרמזים על איסכמיה בשריר הלב<ref name= "WeiQin 2013"></ref>. תסמונת ולנס הנגרמת כתוצאה מפגיעה בעורק היורד האחורי, גורמת להופעה של גלי T הפוכים סימטריים ב-V2-4 בעומק של יותר מ-5 מ"מ ב-75% מהמקרים, בעוד ש ב-25% מהמקרים הנותרים תהיה מורפולוגיה בי-פאזית של גלי T<ref name= "WeiQin 2013"/>. שינויים אופייניים בקרדיומיופתיה היפרטרופית יכללו היפוך גלי T גדולים בלידים הצדדיים I, aVL, V5 ו-V6. במקרים של עיבוי חדר ימין, גלי T הופכים יהיו בלידים V1-3. שינויים דומים יופיעו בחסם צרור הולכה שמאלי וימני. בתסחיף ריאתי, גל T יכול להיות הפוך סימטרית בלדים V1-4, אך סינוס טכיקרדיה היא בדרך כלל הממצא השכיח יותר. היפוך גלי T קיים רק ב-19% מהמקרים של תסחיף ריאתי קל, וב-85% מהמקרים בתסחיף ריאתי חמור. בנוסף, היפוך גלי T יכול להתקיים גם בלידים III ו-aVF<ref name="Hanna 2011"></ref>.

שני הגורמים העיקריים לגלי T בי-פאזים הם איסכמיה בשריר הלב והיפוקלמיה כשבאיסכמיה גלי ה-T עולים ואז יורדים ובהיפוקלמיה הם יורדים ואז עולים. גל T נחשב שטוח כאשר הוא בין -1.0 מ"מ ל-+1.0 מ"מ גובה בתרשים האק"ג. היפוקלמיה או טיפול בדיגיטליס עלול לגרום לגל T שטוח עם גל U בולט. ככל שההיפוקלמיה מחמירה בהדרגה, גל T הופך שטוח יותר בעוד שגל U הופך בולט יותר, עם צניחה עמוקה יותר של מקטע ST. בהרעלת דיגיטליס, תהיה צניחת מקטע QT, גל T שטוח וגל U בולט עם מרווח QT קצר<ref name="Hanna 2011"/>.

==קישורים חיצוניים==

==הערות שוליים==

קטגוריה:אלקטרופיזיולוגיה
חצי האי בורגס

[[מפה טופוגרפית של האי ליווינגסטון]]
חצאי האי של האי ליווינגסטון]]
חצי האי בורגס (באנגלית: Burgas Peninsula ; בבולגרית: полуостров Бургас) הוא חצי אי המכוסה ברובו קרח, המהווה את הקצה המזרחי של האי ליווינגסטון באיי שטלנד הדרומיים, שבאנטארקטיקה.

אורכו של חצי האי 10 קילומטרים לכיוון מזרח - צפון-מזרח לכיוון נקודת רנייר.

רוחבו של חצי האי 4.7 קילומטרים.

חצי האי גובל ב-מפרץ מון, מפרצון ברואיקס ומעבר מוגלה שמצפון לחצי האי;

ובמצר ברנספילד שמדרום - דרום-מזרח לחצי האי.

בחצי האי מצוי רכס דלצ'ב, המהווה חלק מהרי טנגרה.

== היסטוריה ==
חצי האי מופה לראשונה על ידי סוקרים בריטיים בשנת 1822; לאחר מכן מופה בשנית על ידי סוקרים בריטיים בשנת 1968; סוקרים צ'יליאניים בשנת 1971; ארגנטינאים בשנת 1980, ספרדים בשנת 1991, ועל ידי הסקר הטופוגרפי הבולגרי Tangra 2004/05 ומיפוי נוסף על ידי סוקרים בולגריים בשנת 2005 ובשנת 2009.

חצי האי בורגס קרוי על שם העיר הבולגרית בורגס - עיר נמל בדרום מזרח בולגריה, לחופי הים השחור, בירת מחוז בורגס.

וכן על שם חברת הדיג אושן פישריס – בורגס (Ocean Fisheries – Burgas) שספינותיה פעלו במימי איי ג'ורג'יה הדרומית, איי קרגולן, איי אורקני הדרומיים, איי שטלנד הדרומיים וחצי האי אנטארקטי בין השנים 1970 ועד תחילת שנות ה-90 של המאה ה-20. הדייגים הבולגרים, הם החלוצים של תעשיית הדיג המודרנית באנטארקטיקה.

== קישורים חיצוניים ==
* [http://apcbg.org/gazet-bg.pdf הגאזט האנטארקטי הבולגרי] 
* [https://copernix.io/#?where=-59.899356269836396,-62.628754676236134,13&?query=&?map_type=hybrid תצלום לוויין של אזור חצי האי, תוך סימון אתרים נוספים באזור] באתר copernix

קטגוריה:בורגס
בורגס
בורגס
אברהם אלחדד

הרב אברהם אלחדד (ג' באלול תש"א, 26 באוגוסט 1941 – י"ח בכסלו תשפ"ב, 22 בנובמבר 2021) שימש כראש מוסדות "אוצר התורה" במשך 50 שנה בעיר סרסל הסמוכה לפריז שבצרפת.

== קורות חייו ==
נולד בעיר פאס שבמרוקו לאביו רבי יהודה ואימו ג'מילא אלחדד, בבחרותו למד בישיבת עץ חיים בעיר טנג'יר.

בשנת 1964 מונה לנהל את הישיבה התיכונית שבעיר טנג'יר.

בשנת 1965 נישא למדלן ויצמן, נצר למשפחת החיד"א, יחד קבעו את מגוריהם בעיר טנג'יר.

בשנת 1969 נקרא לעקור את מושבו לעיר סרסל הסמוכה לפריז שבצרפת שם ייסד את תלמוד התורה "תורת אמת" תחת רשת החינוך "אוצר התורה", במשך השנים הקים בעיר סרסל תיכון לבנות, וכן גני ילדים ומתיבתא, בהם חונכו אלפי תלמידים ברבות השנים.

הרב אברהם אלחדד היה פעיל גדול בקרב הקהילה לקרב את יהודי העיר לתורה ומצוות, ופעל רבות כדי שיהודי הקהילה ישלחו את ילדיהם לחינוך יהודי דבר שלא היה מוכר באותם ימים, כמו כן פעל להקים מבני דת, בתי כנסיות, מקוואות, ושיעורי תורה.

בשל מעמדו היה מקורב מאוד לאנשי ממשל רבים במדינת צרפת.

בשנת 2019 לאחר פעילות של 50 שנה בעיר סרסל עלה לישראל וקבע את מושבו בשכונת בית וגן בעיר ירושלים.

בנובמבר 2021 קיבל את מדליית "אביר החינוך" מממשלת צרפת על פועלו למען החינוך בעיר סרסל.

== פטירתו ==
בנובמבר 2021 נסע הרב אלחדד למרוקו להשתטח על קברי הוריו, בדרכו חזרה אל הארץ נפל ונפצע, לאחר אשפוז בבית חולים מקומי בעיר טנג'יר במשך שבוע ימים (ביום י"ח כסלו תשפ"ב, 22 בנובמבר 2021) נפטר<ref></ref>.

מלך מרוקו מוחמד השישי פעל לסייע למאמצי הצוות הרפואי לרפואתו ושלח את טובי הרופאים וציוד רפואי לבית החולים בו אושפז, כמו כן סייע בהטסת גופתו לקבורה בארץ ונידב לכך את מטוסו הפרטי<ref></ref>.

הרב אלחדד נקבר בחלקת הרבנים בבית החיים של נציבי ישיבת פוניבז'<ref></ref>.

== רבותיו ==
הרב אלחדד היה מגדולי תלמידיו של ראש ישיבת עץ חיים הרב זושא וולטנער, וכן של הרב יששכר מאיר ראש ישיבת הנגב, וכן של הרב משה שלאס המכונה "החפץ חיים הקטן".

== משפחתו ==
לרב אלחדד ולרעיתו ישנם בת אחת וארבעה בנים.

ביניהם הרב אריה יהודה אלחדד ראש ישיבת תורה ודעת בבני ברק (חתנו של הרב צבי פדידה), והרב שלמה אלחדד יו"ר ארגון דרשו בצרפת<ref></ref>.

== ספריו ==
שנה קודם פטירתו בשנת 2020 הוציא הרב אלחדד את סדרת הספרים "זכר חסדו" על התורה והמועדים המונה חמישה כרכים.

== קישורים חיצוניים ==
* [https://twitter.com/DDaSilva95/status/1457964800126898184?ref_src=twsrc%5Etfw%7Ctwcamp%5Etweetembed%7Ctwterm%5E1457964800126898184%7Ctwgr^%7Ctwcon%5Es1_&ref_url=https%3A%2F%2Ffr.timesofisrael.com%2Fdeces-du-rav-avraham-elhaddad-figure-de-la-communaute-de-sarcelles%2F הרב אלחדד בקבלת מדליה מממשלת צרפת], בדף הטוויטר של נציג ממשלת צרפת המחוזי.
* [https://news.walla.co.il/item/3473270 מלך מרוקו סייע באופן אישי לקבורת רב יהודי שמת בממלכה], באתר וואלה.
* [https://twitter.com/fpupponi/status/1457713932521586692?cxt=HHwWiICywaXG67ooAAAA ציוץ חבר הפרלמנט הצרפתי פרנסואה פפוני על טקס קבלת מדליה לרב אלחדד], בטוויטר.
*[https://www.youtube.com/watch?v=bbxNumOWG4Y הספדים על הרב אלחדד] ביוטיוב.

== הערות שוליים ==
EA Israel

EA ישראל (לשעבר GameFly Streaming ו-Playcast Media Systems בעברית: פלייקאסט מדיה סיסטמס בע"מ), היא חברת שירותי משחקי ענן, שבסיסה בקיסריה, ישראל.<ref></ref><ref></ref><ref>http://www.techmagnews.com/ps3-quality-lag-free-gaming-via-your-set-top-box.html
Techmagnews.com</ref> ביוני 2015, Playcast התמזגה עם חברת משחקי הענן המתחרה GameFly. החברה נתמכה על ידי קרנות ההון סיכון JVP ו-MK Capital.<ref>[http://www.jvpvc.com/news/playcast-raises-10-million-from-mk-capital-and-jvp News Post - JVP]. Jvpvc.com (2011-01-25). Retrieved on 2013-08-23.</ref>

EA רכשה את החברה ב-2018.<ref></ref>

== היסטוריה ==
Playcast Media Systems נוסדה בשנת 2007 על ידי גיא דביר וד"ר נתן פטרפרוינד. בפברואר 2008 הותקנה גרסת בטא ברשת כבלים חיה ולאחר מכן הותקן פיילוט בקנה מידה גדול ברשת הטלוויזיה בכבלים HOT לבדיקה בישראל.<ref></ref><ref></ref>

Playcast הייתה אחת מחברות שירותי הטכנולוגיה למשחקים לפי דרישה הראשונות לכבלים ו-IPTV בעולם והיו לה שותפויות עם כמה מהמוציאות לאור מהגדולות בעולם בתחום משחקי הווידאו, ביניהן:Activision, Atari, Disney, Capcom, Codemasters.<ref>[http://technology.timesonline.co.uk/tol/news/tech_and_web/gadgets_and_gaming/article6932543.ece Times Online]</ref><ref></ref><ref></ref>

בנובמבר 2010, פורטוגל טלקום ופלייקאסט מדיה סיסטמס הכריזו על ההשקה המסחרית הראשונה של שירות חדש, הזמין בפלטפורמה של פורטוגל טלקום,<ref>[https://finance.yahoo.com/news/Portugal-Telecom-and-Playcast-prnews-1140068469.html?x=0 Yahoo Finance Portugal Telecom and Playcast]</ref> השירות נקרא Meo Jogos.<ref></ref>

ביולי 2012, Playcast Media System הביאה את שירות משחקי הענן שלה ליותר מ-3.51 מיליון מנויי CJ Hellovision בדרום קוריאה.<ref>[http://www.globes.co.il/en/article-1000764833 Cloud gaming co Playcast Media in Korean TV deal]</ref>

באוקטובר 2013, שירות המשחקים בענן Playcast הושק ללקוחות של המפעיל הצרפתי הנייח והסלולרי Bouygues Telecom; השירות הפך זמין בטלוויזיות עבור משתמשי ממיר Bbox Sensation של החברה, והציע משחק מיידי ביותר מ-50 כותרים.<ref>[http://www.nvidia.co.uk/object/grid-powers-playcast-cloud-gaming-oct28-2013-uk.html NVIDIA GRID Technology to Power Playcast Cloud-Gaming Solution at France’s Bouygues Telecom]</ref>

בשנת 2014, Playcast השיקה אפליקציית משחקי ענן עבור Amazon Fire TV.<ref>[http://www.latintimes.com/playcast-media-announces-cloud-gaming-app-now-beta-amazon-fire-tv-196924 Playcast Media Announces Cloud Gaming App Now In Beta For Amazon Fire TV; By William Cannon | Jul 30 2014]</ref>

==קישורים חיצוניים==
* 

== הערות שוליים ==

קטגוריה:נתניה: חברות
קטגוריה:חברות משחקי וידאו ישראליות
מרדכי הצרפתי

הרב מרדכי הצרפתי (לפני ה'תקע"ב 1812<ref>נולד לפני שנת תקע"ב, שהרי היה חותם בפסקי הדין לפני רבי רפאל יוסף חרוש שנולד בשנה זו. יש להוסיף כי אביו נפטר בשנת תקע"ד.</ref> - ה'תרמ"ד 1884) היה דרשן, ראש ישיבה, פוסק הלכה, אב בית הדין ורבה של מרקש שבמרוקו במאה ה-19.

== קורות חייו ==
נולד במרקש לאביו רבי יהודה שהיה גזבר העיר ומחכמיה. למד בצעירותו אצל הרב משה רוזיליו ראש הישיבה בעיר, יחד עם חבירו רבי יעקב בטאן. בהמשך, נשא את אסתר, לזוג נולדו למעלה משישה ילדים. לאחר מכן נשאר ללמד בישיבה, ונמנה עם ראשי הישיבה. בין תלמידיו ידוע רבי מרדכי עזראן מחכמי מרקש וירושלים. היה נוהג לבחון תלמידים על התלמוד, ובכך לאפשר להם להמשיך ללמוד הלכות שחיטה.<ref>ראו למשל: כת"י בן צבי 795 - תעודה משנת ה'תרל"ח.</ref> שם חתימתו היה 'מרבי"ץ', שפירושו: מרדכי בן יהודה צרפתי. היה דרשן וספדן, והספיד את חכמי העיר כדוגמת רבי רפאל מסעוד אבן מוחא ורבי יעקב בטאן. לקראת סוף ימיו, ראייתו נחלשה ונכדו היה מוליכו.<ref>ראו מלכי רבנן שם.</ref>

נפטר בשנת ה'תרמ"ד במרקש, הספידו רבי משה חלאוה.

=== משפחתו ===
אשתו אסתר נפטרה בחייו ככל הנראה בשנת ה'תרמ"א.<ref>הספידה רבי רפאל יוסף חרוש בספרו נושאי הרי"ח עמ' כא.</ref> בנו של רבי מרדכי הוא רבי מנחם - מחכמי העיר מרקש.

בתו פריחא נישאה לרבי שמואל קורקוס.

בתו רחל נישאה לרבי אברהם זריהן - מדייני העיר מרקש.

חתניו רבי יהודה שושנה, ורבי אברהם אזוילוס, נמנו עם חכמי העיר מרקש, ושימשו בתפקידים שונים.

נכדיו היו דייני ורבני מרקש, רבי משה זריהן - רבה של מרקש. רבי מרדכי קורקוס - אב בית הדין. רבי יוסף אזוילוס - דיין. רבי יהודה הצרפתי.

== רבנותו ==
בחודש תמוז שנת ה'תרל"ב התמנה לדיין, בבית דינו של רבי רפאל מסעוד אבן מוחא. בטקס הכתרתו נשא דרשה ברבים.<ref>מלכי רבנן פז, ב.</ref> החוקרים משערים שסיבת המינוי הייתה בעקבות פטירתו של הדיין רבי יעקב בטאן כחודשיים קודם לכן.<ref>הרב יוסף פרץ והרב אברהם הלל, בספר 'קדושי מראכש' ערך רבי מרדכי הצרפתי.</ref> היה קנאי באופיו ופעמים שהיה נוהג להעניש בחומרה.<ref>מלכי רבנן שם.</ref> בשנת ה'תרל"ד, לאחר פטירתו של רבי רפאל מסעוד, התמנה לאב בית הדין ולרבה של העיר תחתיו. בבית דינו כיהנו הדיינים: רבי יוסף אביטבול, רבי שלום הכהן, רבי רפאל יוסף חרוש, רבי מסעוד פינטו, ורבי אברהם אבן מוחא. פסקי הדין התפרסמו בערים אחרות במרוקו, וחכמים אחדים העתיקו מפסקי דיניהם.<ref>פס"ד של רבי מרדכי ובית דינו בענייני חזקות, בשו"ת הלכה למשה אלבאז (חו"מ סי' קכ"ד) ובשו"ת דבר שמואל עמאר (חו"מ סי' כא דף ע).</ref> כמו כן עמד בקשרים עם רבי אברהם שלום חי חמוי, ושלח הסכמות לספריו.<ref>ראו את ההסכמות בספרים: 'זמן בית דין' ו'נפלאים מעשיך'. </ref>

== חיבוריו ==
*חידושי תורה ודרושים מלוקטים - חלקם נדפסו בספר 'אעלה בתמר'. וחלקם מצויים בכתב יד בנו רבי מנחם.
*פסקי דין - ראו אור בספר 'תשובות חכמי מראכש'.פנמה תשפ"ב.

==לקריאה נוספת==
* הרב יוסף פרץ והרב יוסף הלל (עורך), קדושי מראכש, "רבי מרדכי הצרפתי", הוצאת קהילות ישראל, ירושלים ה'תשפ"א.

== הערות שוליים ==

קטגוריה:אבות בתי דין
קטגוריה:מרקש: רבנים
קטגוריה:נפטרים ב-1884
סלט מלפוף

סלט מלפוף או סלט כרוב (ערבית: سلطة ملفوف), הוא סלט לבנוני, המורכב בדרך כלל מכרוב מגורר, מיץ לימון, שמן זית, שום, מלח ונענע מיובשת.<ref></ref><ref></ref><ref></ref>

== הערות שוליים ==

מלפוף
קטגוריה:המטבח הלבנוני
קטגוריה:מאכלי כרוב
דיאנג'לו הריסון

דיאנג'לו דיימון הריסון (באנגלית: D'Angelo Damon Harrison) הוא שחקן כדורסל אמריקאי המשחק בעמדת הקלע בפרומיטיי מהסופרליגה האוקראינית וליגת האלופות של פיב"א. הוא שיחק בקבוצות בטורקיה, ישראל, רוסיה, צרפת, איטליה ואוקראינה.

== קריירה מקצועית ==
=== אושאק ספורטיף (2015-2017) ===
ב-30 ביוני 2015, האריסון חתם בקבוצה הטורקית אושאק ספורטיף לעונת 2015–16. <ref></ref> ב-26 באוקטובר 2015, האריסון חתם על הארכת חוזה לשנה. <ref></ref> ב-25 משחקים ששיחקו במהלך עונת 2016–17, הוא העמיד ממוצעים של 13 נקודות, 3.8 ריבאונדים ו-4 אסיסטים למשחק.

=== הפועל גלבוע גליל (2017-2018) ===
ב-10 ביולי 2017 חתם הריסון בהפועל גלבוע גליל מליגת העל בכדורסל לעונת 2017–18. <ref></ref> ב-20 בינואר 2018, הריסון רשם שיא קריירה של 34 נקודות, כשקלע 11 מ-19 מהשדה, יחד עם שישה ריבאונדים, חמש חטיפות וארבעה אסיסטים בניצחון 94–91 על מכבי תל אביב. שלושה ימים לאחר מכן, האריסון נבחר ל-MVP של המחזור ה-14. <ref></ref> ב-28 באפריל 2018, הריסון השווה את שיא הקריירה שלו ב-34 נקודות, כשקלע 11 מ-18 מהשדה, יחד עם שישה ריבאונדים ושלושה אסיסטים בניצחון 90–86 על הפועל ירושלים. לאחר מכן הוא נבחר ל-MVP של המחזור ה-27. <ref></ref>

ב-31 משחקים ששיחק במהלך עונת 2017–18, הוא העמיד ממוצעים של 16.2 נקודות, 4.4 ריבאונדים, 2.9 אסיסטים ו-1.4 חטיפות למשחק. הריסון עזר לגלבוע גליל להעפיל לפלייאוף, שם הפסידה להפועל ירושלים 1:3.

=== יניסיי (2018-2019) ===
ב-24 ביולי 2018, האריסון חתם על חוזה לשנתיים עם הקבוצה הרוסית יניסיי מהליגה המאוחדת של VTB. <ref></ref> ב-24 באפריל 2019, הריסון רשם דאבל-דאבל ושיא עונתי של 34 נקודות ו-12 ריבאונדים, כשהוא קלע 10 מ-15 מהשדה, יחד עם ארבעה אסיסטים בניצחון 94–86 על חימקי. <ref></ref> ב-25 משחקי VTB, הוא העמיד ממוצעים של 16.1 נקודות, 6.4 ריבאונדים, 3 אסיסטים ו-1.2 חטיפות למשחק.

=== לה פורטל (2019-2020) ===
ב-8 ביולי 2019, האריסון חתם עם לה פורטל מה-LNB Pro A הצרפתית לעונת 2019-20. <ref></ref> ב-19 בפברואר 2020, הוא עזב את המועדון מסיבות אישיות. <ref></ref>

=== מכבי ראשון לציון (2020) ===
ב-25 בפברואר 2020 חתם במכבי ראשון לציון מליגת העל הישראלית,<ref></ref> והוביל את הקבוצה לגמר הליגה, בו קלע שיא קריירה של 38 נקודות והוסיף 6 ריבאונדים ו-5 אסיסטים בהפסד למכבי תל אביב 86-81.

=== ניו באסקט ברינדיזי (2020-2021) ===
ב-3 באוגוסט 2020, הוא חתם לשנה בניו באסקט ברינדיזי מליגת העל האיטלקית וליגת האלופות של פיב"א. <ref></ref>

=== פרומיטיי (2021-הווה) ===
ב-17 ביולי 2021, האריסון חתם עם פרומיטיי מהסופרליגה האוקראינית וליגת האלופות בכדורסל של פיב"א (BCL). <ref></ref>

== בטורניר ה-TBT ==
בקיץ 2017, הריסון התחרה בטורניר הכדורסל עבור Gael Nation, קבוצה שהורכבה מבוגרת הכדורסל של מכללת איונה. בשני משחקים, הריסון העמיד ממוצעים של 22.5 נקודות, 5.5 ריבאונדים ו-4.0 אסיסטים למשחק ועזר לקבוצה לעלות לסיבוב השני של הטורניר בו הפסידה לבוהימ'ס ארמי.

ב-TBT 2018, הריסון הצטרף ל-Team Fancy. ב-2 משחקים הוא העמיד ממוצעים של 11 נקודות, 4 אסיסטים ו-6.5 ריבאונדים למשחק. הקבוצה הגיעה לסיבוב השני לפני שהודחה על ידי בוהימ'ס ארמי.

==קישורים חיצוניים==

קטגוריה:כדורסלני אוניברסיטת סנט ג'ון בניו יורק
קטגוריה:כדורסלני הפועל גלבוע גליל
קטגוריה:כדורסלני יניסיי קרסנויארסק
קטגוריה:כדורסלני מכבי ראשון לציון
קטגוריה:כדורסלני ניו באסקט ברינדיזי
קטגוריה:אלסקה: כדורסלנים
קטגוריה:אמריקאים שנולדו ב-1993
ויקטוריה צוקרוביץ'

ויקטוריה צוקרוביץ (אייכברגר) (בפולנית: Wiktoria Cukrowicz; 17 באוגוסט 1923 – 1992), פולנייה קתולית חסידת אומות העולם, שהצילה ביחד עם אחותה אירנה, יהודי בתקופת השואה על ידי החבאתו בבית הספר בו עבדה.

== ביוגרפיה ==
=== פעילות בתקופת השואה להצלת יהודים ===
ויקטוריה נולדה בעיירה וובז'ז'נו , מחוז טורון וחיה שם במהלך המלחמה יחד עם אחותה<ref></ref> אירנה. בקיץ 1942 הסתירה ויקטוריה יהודי, ידיד של אחותה בשם עקיבא הוכמן, שברח לוובז'ז'נו והתחזה לנוצרי. ויקטוריה ואירנה נענו לפנייתו של הוכמן לעזרה והן החביאו אותו בבניין בית הספר בו עבדה ויקטוריה. הבניין עמד ריק בשל חופשת הקיץ, ולויקטוריה היו המפתחות לבית הספר.

האחיות ויקטוריה ואירינה סיפקו להוכמן מקלט במשך חודשיים עד לתחילת שנת הלימודים.

ויקטוריה ואירנה מעולם לא ביקשו פיצוי או תגמול כלשהו על מעשיהן.

=== לאחר המלחמה ===
עקיבא הוכמן שרד את המלחמה והיגר לארצות הברית. ויקטוריה נישאה ליהודי והיגרה לישראל והתגוררה בחיפה<ref></ref>. אחותה אירנה נפטרה בשנת 1985.

ויקטוריה נפטרה בשנת 1992.

=== הכרה והנצחה ===
ב-13 באוקטובר 1988 הכיר הארגון יד ושם בוויקטוריה ובאחותה אירנה כחסידות אומות העולם. הטקס התקיים ביד ושם וניטע לכבודן עץ בגן חסידי אומות העולם ביד ושם שמן נחקק על ונערך לזכרה טקס<ref></ref>.

ויקטוריה מונצחת באבן זיכרון בגן חסידי אומות העולם תושבי חיפה בשכונת רמת אלון בחיפה<ref></ref>. במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של ויקטוריה. קברה אותר בבית הקברות הלטיני בחיפה.

== לקריאה נוספת ==
פינצבסקי גרשון, חסד אחרון:סיפורם של חסידי אומות העולם בישראל, ירושלים: יד ושם, 2023, עמ' 66.

==קישורים חיצוניים==

== הערות שוליים ==

קטגוריה:פולניות חסידות אומות העולם
קטגוריה:פולנים חסידי אומות העולם
קטגוריה:מצילים בשואה: פולין
קטגוריה:חסידי אומות העולם שהוכרו במבצע חסד אחרון
קטגוריה:פולנים שנולדו ב-1923
קטגוריה:פולניות שנולדו ב-1923
קטגוריה:פולנים שנפטרו ב-1992
קטגוריה:פולניות שנפטרו ב-1992